Държавен вестник, бр. 29, 2004 г., стр. 7

Б Р О Й  29
Д Ъ Р Ж А В Е Н   В Е С Т Н И К
С Т Р .  7
(7) Заместниците на административните
ръководители се назначават за срока на манда-
та, по време на който съответният ръководител
изпълнява длъжността си.
(8) Мандатът на административния ръково-
дител започва от датата на встъпване в длъж-
ност. До встъпването в длъжност на нов адми-
нистративен ръководител досегашният продъл-
жава да изпълнява длъжността.
Чл. 125б. (1) За административен ръководи-
тел, с изключение на председателя на Върхов-
ния касационен съд, председателя на Върхов-
ния административен съд и главния прокурор,
и за негов заместник се назначава лице, което
отговаря на изискванията за стаж по чл. 127 за
съответния орган на съдебната власт.
(2) Съдия, прокурор или следовател може да
бъде назначен за административен ръководи-
тел или за негов заместник в органите на съдеб-
ната власт. Когато за административен ръко-
водител или за негов заместник бъде назначено
лице, което не заема длъжност съдия, прокурор
или следовател, Висшият съдебен съвет го наз-
начава едновременно и на съответната длъж-
ност, като при необходимост открива бройка в
съответния орган на съдебната власт.
Чл. 125в. (1) Директорът на Националната
следствена служба, административните ръко-
водители по чл. 125а, ал. 1, т. 2—4, както и за-
местниците на административните ръководи-
тели по чл. 125а, ал. 1 се освобождават при:
1. изтичане на мандата;
2. навършване на 65-годишна възраст;
3. подаване на оставка;
4. влизане в сила на присъда, с която е нало-
жено наказание лишаване от свобода за умиш-
лено престъпление;
5. трайна фактическа невъзможност да из-
пълнява задълженията си в продължение на
повече от 6 месеца;
6. тежко нарушение или системно неизпъл-
нение на служебните задължения, както и
действия, които накърняват престижа на съ-
дебната власт;
7. възстановяване на незаконно освободения
на длъжност.
(2) Административен ръководител или не-
гов заместник по ал. 1, който е освободен като
съдия, прокурор или следовател в случаите по
чл. 131, ал. 1, т. 5, 6 и 7, се освобождава и от
заеманата административна длъжност.
(3) В случаите по ал. 1, т. 1, 3, 5 и 7 адми-
нистративният ръководител или неговият за-
местник запазват длъжността си като съдия,
прокурор или следовател по чл. 125 и статута си
на несменяем.
Чл. 125г. Предложение за освобождаване от
длъжност на административен ръководител,
както и на негов заместник, с изключение на
председателя на Върховния касационен съд,
председателя на Върховния административен съд
и главния прокурор, се прави в писмена форма:
1. не по-рано от два месеца и не по-късно от
един месец преди изтичане на мандата или на-
вършване на 65-годишна възраст;
2. в срок три дни от узнаването на обстоятел-
ствата по чл. 125в, ал. 1, т. 3—7.”
§ 41. В чл. 127 се правят следните изменения
и допълнения:
1. В ал. 2, 3 и 4 след думата “стаж” се поставя
точка, а текстът до края се заличава.
2. В ал. 5 думата “общ” се заличава, а думите
“като дознатели” се заменят с “на длъжност
“дознател”.
§ 42. Член 127а се изменя така:
“Чл. 127а. (1) Назначаването на младши
съдии, младши прокурори и младши следовате-
ли се извършва след провеждане на конкурс.
(2) Конкурсът се обявява с решение на Вис-
шия съдебен съвет, което се обнародва в “Дър-
жавен вестник” и съдържа:
1. броя и вида на длъжностите, както и орга-
ните на съдебната власт, за които те се отнасят;
2. датата, часа и мястото на провеждането
на конкурса.
(3) В конкурса могат да участват лица, кои-
то отговарят на изискванията по чл. 126.”
§ 43. Член 127б се изменя така:
“Чл. 127б. (1) Конкурсът се провежда от
конкурсни комисии, които се състоят от пред-
седател, четирима редовни и двама резервни
членове. В състава на редовните членове на
комисията задължително участва поне едно
хабилитирано лице по правните науки. Поимен-
ният състав на всяка комисия се определя с
решение на Висшия съдебен съвет.
(2) Конкурсът включва писмен и устен из-
пит. До устен изпит се допускат кандидатите,
издържали писмения изпит с успех не по-нисък
от “Много добър (4,50)”. В класирането участ-
ват кандидатите, издържали устния изпит с успех
не по-нисък от “Много добър (4,50)”.
(3) Конкурсната комисия извършва класира-
нето на кандидатите според резултатите от тях-
ното представяне, като балът на всеки кандидат
е сбор от оценката от писмения и устния изпит.
Когато кандидатите имат равен бал, класиране-
то се извършва въз основа на средната оценка от
семестриалните и държавните изпити.
(4) Председателят на конкурсната комисия
внася предложение пред Висшия съдебен съвет
за назначаване на кандидата, който е класиран
на първо място. Когато в съответния орган на
съдебна власт са обявени няколко места за една
и съща длъжност, назначаването се извършва
по реда на класирането.”
§ 44. Създават се чл. 127в и 127г:
“Чл. 127в. (1) Всеки кандидат може да об-
жалва законосъобразността на конкурса пред
Висшия съдебен съвет в 7-дневен срок от обявя-
ването на класирането.
(2) Решението на Висшия съдебен съвет по
ал. 1 подлежи на обжалване пред Върховния
административен съд в 7-дневен срок от съоб-